R100 miljoen-dwelmklopjag: Nóg verdagtes gevangMandrax-tablette by die huis in Douglasdale: verpak en reg om verskeep te word Foto: Matshidiso Madia/EWN. Misdaadintelligensiebeamptes het Woensdag die klopjag op twee eiendomme in Bryanston en Douglasdale uitgevoer. Twee broers, hul vroue en ‘n huishulp is in hegtenis geneem. Owerhede glo ‘n groot aantal mandrax-tablette is in die twee huise vervaardig, berig EWN. Beamptes het op dwelms, chemikalieë en toerusting beslag gelê. “’n Tuinier en twee huishulpe is in verband met die klopjag in Bryanston in hegtenis geneem,” het Vish Naidoo, woordvoerder van die polisie, gesê. Altesaam is agt verdagtes nou in hegtenis geneem. Die verdagtes sal na verwagting Vrydag in die hof verskyn.